Държавен вестник, бр. 55, 2016 г., стр. 27

БРОЙ  55	
Д Ъ Р Ж А В Е Н  В Е С Т Н И К 	
СТР.  27  
(2) Ако отговорът на въпрос 7 от схемата по 
ал. 1 е положителен, могат да бъдат определени 
алтернативни цели (изключение по чл. 156е), ко­
ито да бъдат представени и обосновани в ПУРБ 
и да бъдат преразглеждани в следващите ПУРБ.
(3) Проверката по т. 2 от схемата по ал. 1 
не изисква описание и анализ на смекчаващи 
мерки, насочени към компенсиране на негатив­
ния ефект от съответната модификация в други 
водни тела.
(4) Преценката по ал. 1 се прави за всеки 
конкретен случай/инвестиционно предложение.
(5) Изключението се прилага в случай, че е 
доказано наличието или изпълнението на всички 
условия, посочени в схемата по ал. 1. 
(6) Когато са налице всички останали условия 
за прилагане на изключението, се планират мер­
ките за смекчаване, с които да се минимизира или 
дори да се предотврати негативното въздействие 
върху състоянието, като например изграждане 
на рибни проходи и осигуряване на екологичен 
минимум при изграждане на преградни съо­
ръжения (ВЕЦ, водовземни съоръжения и др.).
(7) При проверката за прилагането на изключе­
нието по ал. 1 за подземни водни тела се отчита 
общото въздействие от водовземането на подзем­
ни води, определено като сума от разрешените 
водни количества по издадени разрешителни и 
от изчислените черпени количества от кладен­
ци за задоволяване на собствени потребности 
на гражданите, върху нивото на подземните 
води в участъка от водното тяло и създава­
ния в резултат риск за доброто количествено  
и/или химично състояние на подземното водно 
тяло (вкл. свързаните повърхностни води, водни  
и/или сухоземни екосистеми).
Чл. 45. (1) След реализирането на проекта, 
респ. на новото хидроморфологично изменение в 
повърхностното водно тяло, се извършва оценка 
дали е налице изпълнението на критериите за 
класифицирането му като силно модифицирано 
водно тяло през следващия цикъл на планиране. 
(2) Водното тяло се определя като силно мо­
дифицирано водно тяло след реализирането на 
новата модификация, даваща основание за това. 
Чл. 46. (1) Анализът на възможността ползите 
от планираните модификации да бъдат постигнати 
с други средства (алтернативи), предприемането 
на които е по-благоприятно за околната среда, 
включва и: 
1. използване на алтернативни места, тъй 
като неблагоприятното въздействие се дължи 
обикновено на местоположението на модифика­
цията, особената чувствителност или значение 
на мястото;
2. използване на сравними и установени 
възобновяеми енергийни технологии, за които 
е известно, че имат значителен капацитет за 
развитие (например вятърна енергия);
3. увеличаване на ефективността на същест­
вуващите ВЕЦ, т.е. използване на максималните 
им възможности.
(2) Алтернативни решения при оценката на 
инвестиционни предложения могат да бъдат 
например:
1. алтернативни решения за дейности по 
защита от наводнения около населени места, 
които могат да включват по-малко екологично 
вредни начини за извършване на строителни­
те работи или защита на по-малко жилищни 
сгради или преместване на населението в друго 
населено място;
2. алтернативно решение за производството 
на електроенергия чрез ВЕЦ е производство 
на енергия от други възобновяеми източници 
(вятърна или слънчева енергия), а не например 
изграждането на АЕЦ или ТЕЦ;
3. алтернативни решения за развитие на 
пристанище обикновено биха били ограничени 
до други начини за предоставяне на приста­
нищния капацитет, а не други възможности за 
внос на товари;
4. алтернативните решения за транспортна 
инфраструктура не трябва да включват оценка 
на алтернативни видове транспорт;
5. алтернативите могат да включват различен 
мащаб, размер, метод, средство или време за 
реализиране на проекта; алтернативите могат 
да включват и различни начини на работа на 
съоръжението.
Раздел 5. Определяне на силно модифицирани 
водни тела
Чл. 47. (1) Силно модифицираните водни тела 
се определят при изискванията и условията на 
чл. 156б ЗВ.
(2) Определянето на силно модифицирани 
водни тела не трябва да се разглежда като 
изключение, въпреки че за това се прилага 
подход, подобен на подхода за обосноваване на 
изключение, свързано с разрешаването на нови 
модификации/изменения и проекти за нови ус­
тойчиви дейности.
(3) При определянето на силно модифицира­
ните водни тела се извършва проучване дали не 
може да се намери алтернатива, която да замени 
ползването, което създава хидроморфологичните 
изменения. 
(4) Ако не се намери по-добър вариант, се 
прилагат смекчаващи мерки за намаляване на 
хидроморфологичните изменения и постигане 
на „добър потенциал“.
(5) Изискванията за определяне на силно 
модифицирани водни тела се определят съглас­
но публикувания на интернет страницата на 
МОСВ подход.
ДОПЪЛНИТЕЛНИ РАЗПОРЕДБИ
§ 1. По смисъла на тази методика: 
1. „Влошаване“ е всяка промяна на качест­
вен елемент или концентрацията на вещество, 
която може да застраши постигането на добро 
състояние на водните тела. 
2. „Естествени условия“ са условията, които 
определят темповете на естествено възстановява­
не на водното тяло и колко време е необходимо 
за възстановяването на доброто състояние, като 
например: 
а) необходимото време за презаселване и 
развитие на растенията и/или животните;